કાલોલ તાલુકાના મોટા બેઢિયા ગામના જુની પ્રાથમિક શાળાના ફ્ળીયામાં રસ્તાઓના સમારકામ અને પાણીના નિકાલના અભાવને કારણે રસ્તાઓ વચ્ચે કાયમી ગંદા પાણીનો ભરાવો રહેતા ફ્ળિયાના રહીશોએ પંચાયતને રજુઆત કરવા છતાં પણ પંચાયત તંત્રએ આ સમસ્યાના નિવારણ માટે કોઈ પગલાં નહીં ભરતા સમસ્યા વકરી હોવાનું રહીશોએ જણાવ્યું હતું, આ સમસ્યા મુદ્દે ફ્ળિયાના રહીશોએ ભારે રોષ વ્યક્ત કરી જણાવ્યું હતું કે અમારા ફ્ળિયામાં કેટલાય સમયથી રસ્તાઓના સમારકામ કે નવીનીકરણ કરવા માટે પંચાયતમાં વારંવાર રજુઆતો કરવા છતાં પણ પંચાયત દ્વારા કોઈ કામ કરવામાં આવતું નથી જેને પગલે ચોમાસામાં અને નળના બારમાસી પાણીના ભરાવાને કારણે કાયમી ધોરણે પાણીનો ભરાવો યથાવત જોવા મળી રહે છે, જેથી ફ્ળિયાના રહીશો અને જુની પ્રાથમિક શાળામાં જતા-આવતા નાના બાળકોને ગંદા પાણીમાંથી પસાર થવું પડે છે.